gl gl gl es en gl gl ast es pt es gl gl gl gl en ast gl gl es en gl en it fr gl gl gl gl gl gl es pt en en en gl gl gl gl gl gl gl gl gl gl gl gl gl gl gl gl gl gl gl gl gl pt es pt en en en gl gl es gl pt gl gl es pt gl pt gl pt gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Xosé Manuel Pazos: "Hai que seguir coa inversión en Servizos Sociais en Cangas" - Nós Televisión
O candidato de Alternativa Canguesa de Esquerdas opta á reelección na alcaldía de Cangas na que a dereita, segundo afirma, non ten ningunha opción de gobernar
Xosé Manuel Pazos (Coiro, Cangas, 1957) é o cabeza de cartel da Alternativa Canguesa de Esquerdas para optar á alcaldía deste municipio do Morrazo. Nesta entrevista de Nós Televisión afirma con sinceridade que é moi posible que o vindeiro goberno nese municipio teña que ser unha coalición… iso si, de esquerdas.
Catro anos de goberno e como alcalde. Fáganos un balance dos logros mais tamén das dificultades da lexislatura que rematou.
Houbo de todo como dis. Houbo logros e houbo dificultades. A dificultade máis grande foi a económica. Collimos o concello cunha débeda de máis de 14 millóns de euros. E dicir, máis do orzamento actual do propio concello. E nestes catro anos conseguimos reducila á metade mais, evidentemente, limitounos moitisimo á hora das inversións.
Dos logros creo que o máis importante foi o traballo que se fixo en humanización no centro da vila e ter conseguido un aparcamento gratuíto de máis de mil prazas nunha vila como Cangas con graves problemas de aparcamento en pleno centro da vila. Ademais fixemos actuacións nas parroquias que eran as grandes esquecidas do municipio no seu conxunto
Cales serán os eixos básicos de actuación de cara a vindeira lexislatura?
O centro de actuación ten que estar nas persoas. Se o logro da lexislatura foi avanzar nese campo hai que seguir coa inversión en Servizos Sociais, nas persoas con necesidade ten que ser máis grande do que foi aínda que foi considerable.
O centro de actuación ten que estar nas persoas
Temos que acometer, dentro das capacidades do concello o problema da vivenda. Temos solicitadas que as antigas vivendas de mestres que están desocupadas sexan desafectadas pola delegación para poder ser destinadas a vivendas de familias con dificultades económicas. Dialogar coas persoas, escoitalas, atender os seus problemas e evidentemente seguir dotando ao concello de servizos básicos para a cidadanía.
O Morrazo volve a estar chamado a ser unha peza clave para que o PP perda espazo no territorio mais agora entra en escena Cidadáns…
A xente de Cidadáns en Cangas é nova mais xa se lle ve os xeitos. Están facendo a campaña en castelán, son os únicos ademais, nin o PP o fai. Aquí tiñan un precedente nun concelleiro independente froito dunha escisión do PP e uns se enfrontan a outros. Creo, estou convencido de que Cangas non vai mudar de cor. No goberno pode haber a posibilidade de que haxa distintos alcaldes ou alcaldesas mais o PP co apoio de Cidadáns non estará no goberno municipal. Iso si, Cidadáns para min ten aínda peor pinta, non son dialogantes nin respectan os dereitos do noso país.
Vai ser difícil que haxa maiorías. Ve posible reeditar os pactos que se fixeron nesta pasada lexislatura?
Eu creo que é absolutamente imposible que haxa maiorías absolutas. A única maioría que houbo nos últimos anos foi a do PP. A esquerda sempre estivo fragmentada, polo menos en varios grupos incluído o PSOE se o consideramos de esquerda, e non vai quedar máis remedio que reeditar un pacto de goberno.
É absolutamente imposible que haxa maiorías absolutas
Tivemos un tripartito estes catro anos, entre ACE, AspUN e BNG que funcionou razonablemente ben, coas súas eivas e as súas dificultades mais que funcionou neste período. Eu creo que sería o ideal reeditar ese pacto outra vez.
Artigo anteriorGoretti Sanmartín: “Hai un ‘efecto Pontón’ en alza. Veuse nas xerais e en Compostela, moito máis”
Seguinte artigoEvencio Ferrero: “O urbanismo do municipio ten que servir para que as persoas ocupemos as rúas”
ARTIGOS RELACIONADOSMÁIS DO AUTOR
SONdeTEO e o BNG denuncian dificultades para conformar un goberno de esquerdas en Teo
González Formoso salienta a “recuperación do voto urbano” socialista na provincia da Coruña
As primeiras reunións que se propón Bugallo: o presidente da Xunta, o reitor e o Arzobispo
Bugallo faise coa alcaldía: “O máis importante é Santiago”
Así votaron as candidatas e candidatos á Alcaldía da Coruña
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.